1.

u odjeljku A, unosi za sljedećih šest fizičkih osoba zamjenjuju se sljedećim: A Fizičke osobe Imena (transliteracija na latinično pismo) Imena Identifikacijski podaci Razlozi za uvrštavanje na popis Datum uvrštenja na popis „1. Alexander (Alexandr) Petrovich KALASHNIKOV Aлександр Петрович КАЛАШНИКОВ (ruski način pisanja) Položaj(-i): bivši direktor Ruske savezne zatvorske službe (FSIN) Datum rođenja: 27.1.1964. Mjesto rođenja: Tatarsk, regija/oblast Novosibirsk, Ruski SFSR (sada Ruska Federacija) Alexander Kalashnikov bio je direktor Ruske savezne zatvorske službe (FSIN) od 8. listopada 2019. do 25. studenoga 2021. Na toj funkciji nadgledao je sve aktivnosti FSIN-a. U svojstvu direktora FSIN-a bio je odgovoran za teška kršenja ljudskih prava u Rusiji, uključujući proizvoljna uhićenja i pritvaranja. 2.3.2021. Državljanstvo: rusko Spol: muški U slučaju Alekseja Navaljnog, dok se g. Navaljni oporavljao u Njemačkoj (od rujna 2020. do siječnja 2021.) nakon što je otrovan nervnim bojnim otrovom iz skupine „Novičok”, FSIN je 28. prosinca 2020. zatražio da se odmah pojavi pred probacijskim službenikom pod prijetnjom kazne zatvora zbog kršenja uvjetne osude povezane s osuđujućom presudom za prijevaru. Europski sud za ljudska prava utvrdio je 2018. da je ta osuđujuća presuda proizvoljna i nepravedna. Postupajući po nalogu Alexandera Kalashnikova službenici FSIN-a 17. siječnja 2021. uhitili su Alekseja Navaljnog po dolasku u moskovsku zračnu luku. Uhićenje Alekseja Navaljnog temeljeni se na odluci gradskog suda u Himkiju, koja je pak donesena na zahtjev FSIN-a. Već potkraj prosinca 2020. FSIN je zatražio od suda da uvjetnu osudu Alekseja Navaljnog zamijeni kaznom zatvora. Europski sud za ljudska prava 17. veljače 2021. naložio je vladi Rusije da oslobodi Alekseja Navaljnog. 6. WANG Junzheng 王君正 (kineski način pisanja) Položaj(-i): Tajnik Komunističke partije Kine (KPK) u Autonomnoj regiji Tibet; bivši tajnik partije u okviru Proizvodnih i građevinskih snaga Xinjianga (XPCC) i zamjenik tajnika partijskog odbora kineske Autonomne ujgurske regije Xinjiang; politički komesar XPCC-a i glavni izvršni direktor grupacije China Xinjian Group Datum rođenja: svibanj 1963. Mjesto rođenja: Linyi, Shandong (Kina) Državljanstvo: kinesko Spol: muški Tajnik Komunističke partije Kine (KPK) u Autonomnoj regiji Tibet od listopada 2021. Bivši tajnik partije u okviru Proizvodnih i građevinskih snaga Xinjianga (XPCC) i zamjenik tajnika partijskog odbora kineske Autonomne ujgurske regije Xinjiang (XUAR) od travnja 2020. do listopada 2021., kao i politički komesar XPCC-a od svibnja 2020. do listopada 2021. Bivši tajnik Odbora za politička i pravna pitanja XUAR-a od veljače 2019. do rujna 2020. Wang Junzheng obnašao je i druge visoke položaje u XPCC-u. 22.3.2021. XPCC je ekonomska i paravojna organizacija u državnom vlasništvu u XUAR-u koja izvršava administrativnu vlast i kontrolira ekonomske aktivnosti u Xinjiangu. Kao tajnik partije i politički komesar XPCC-a Wang Junzheng sudjelovao je u nadzoru svih politika koje provodi XPCC. Na tom je položaju bio odgovoran za teška kršenja ljudskih prava u Kini, posebice masovna proizvoljna pritvaranja i ponižavajuće postupanje u odnosu na Ujgure i osobe koje su pripadnici drugih muslimanskih etničkih manjina, kao i za sustavna kršenja njihove slobode vjeroispovijesti ili uvjerenja, što je povezano, među ostalim, s programom masovnog nadzora, pritvaranja i indoktrinacije usmjerenim na Ujgure i osobe koje su pripadnici drugih muslimanskih etničkih manjina koji XPCC provodi. Odgovoran je bio i za sustavno iskorištavanje Ujgura i osoba koje su pripadnici drugih muslimanskih etničkih manjina kao prisilne radne snage, posebice na poljima pamuka, koje provodi XPCC. Kao zamjenik tajnika partijskog odbora XUAR-a Wang Junzheng sudjelovao je u nadgledanju svih sigurnosnih politika koje se provode u Xinjiangu, uključujući navedeni program usmjeren na Ujgure i osobe koje su pripadnici drugih muslimanskih etničkih manjina. Kao tajnik Odbora za politička i pravna pitanja XUAR-a od veljače 2019. do rujna 2020. Wang Junzheng bio je odgovoran za održavanje unutarnje sigurnosti i izvršavanje zakonodavstva u XUAR-u. Obnašajući tu funkciju bio je na ključnom političkom položaju te zadužen za nadzor i provedbu navedenog programa. 9. JONG Kyong-thaek (također poznat kao CHO’NG, Kyo’ng-t’aek) 정경택 (korejski način pisanja) Položaj(-i): Direktor Ureda za opću politiku Narodne armije Koreje; bivši ministar državne sigurnosti Demokratske Narodne Republike Koreje Datum rođenja: između 1.1.1961. i 31.12.1963. Državljanstvo: Demokratske Narodne Republike Koreje Spol: muški Jong Kyong-thaek je direktor Ureda za opću politiku Narodne armije Koreje; Jong Kyong-thaek bio je ministar državne sigurnosti Demokratske Narodne Republike Koreje od 2017. do 2022. Ministarstvo državne sigurnosti Demokratske Narodne Republike Koreje jedna je od vodećih institucija zaduženih za provedbu represivnih sigurnosnih politika Demokratske Narodne Republike Koreje, s naglaskom na utvrđivanju i suzbijanju političkog neslaganja, priljeva „subverzivnih” informacija iz inozemstva i svakog drugog ponašanja koje se smatra ozbiljnom političkom prijetnjom političkom sustavu i njegovu vodstvu. 22.3.2021. Kao bivši voditelj Ministarstva državne sigurnosti Jong Kyong-thaek odgovoran je za teška kršenja ljudskih prava u DNRK-u, posebice mučenje i drugo okrutno, neljudsko ili ponižavajuće postupanje ili kažnjavanje, izvansudska, prijeka ili proizvoljna pogubljenja i ubojstva, prisilni nestanak osoba te proizvoljna uhićenja ili pritvaranja, kao i raširen prisilni rad i seksualno nasilje nad ženama. 10. RI Yong Gil (također poznat kao RI Yong Gi, RI Yo’ng-kil, YI Yo’ng-kil) 리영길 (korejski način pisanja) Položaj(-i): ministar nacionalne obrane Demokratske Narodne Republike Koreje Čin: podmaršal Datum rođenja: 1955. Državljanstvo: Demokratske Narodne Republike Koreje Spol: muški Ri Yong Gil ministar je nacionalne obrane Demokratske Narodne Republike Koreje. Od siječnja 2021. do lipnja ili srpnja 2021. bio je ministar socijalne sigurnosti. Od 2018. do siječnja 2021. bio je načelnik glavnog stožera Narodne armije Koreje. Promaknut je u podmaršala Narodne armije Koreje 14. travnja 2022. Kao ministar nacionalne obrane Ri Yong Gil odgovoran je za teška kršenja ljudskih prava koja su, među ostalim, počinili članovi Zapovjedništva za vojnu sigurnost i drugih jedinica Narodne armije Koreje. 22.3.2021. Ministarstvo socijalne sigurnosti Demokratske Narodne Republike Koreje (ranije poznato kao Ministarstvo narodne sigurnosti ili Ministarstvo javne sigurnosti) i Zapovjedništvo za vojnu sigurnost glavne su institucije su zadužene za provedbu represivnih sigurnosnih politika Demokratske Narodne Republike Koreje, što uključuje ispitivanje i kažnjavanje osoba koje „nezakonito” bježe iz Demokratske Narodne Republike Koreje. Osobito, preko svojeg Ureda za zatvorske ustanove Ministarstvo socijalne sigurnosti zaduženo je za vođenje zatvorskih kampova i radnih centara za kratkotrajno pritvaranje u kojima se zatvorenici/pritvorenici namjerno izgladnjuju te se prema njima na druge načine neljudski postupa. Kao bivši voditelj Ministarstva socijalne sigurnosti Ri Yong Gil odgovoran je za teška kršenja ljudskih prava u Demokratskoj Narodnoj Republici Koreji, posebice mučenje i drugo okrutno, neljudsko ili ponižavajuće postupanje ili kažnjavanje, izvansudska, prijeka ili proizvoljna pogubljenja i ubojstva, prisilni nestanak osoba i proizvoljna uhićenja ili pritvaranja, kao i raširen prisilni rad i seksualno nasilje nad ženama. Kao bivši načelnik glavnog stožera Narodne armije Koreje Ri Yong Gil također je odgovoran za raširena teška kršenja ljudskih prava koja je počinila Narodna armija Koreje. 12. Abderrahim AL-KANI (također poznat kao Abdul-Rahim AL-KANI, Abd-al-Rahim AL-KANI, Abdel Rahim KHALIFA Abdel Rahim AL-SHAQAQI) عبد الرحيم الكاني (arapski način pisanja) Položaj(-i): član milicije Kaniyat Datum rođenja: 7.9.1997. Državljanstvo: libijsko Broj putovnice: PH3854LY Broj osobne iskaznice: 119970331820 Spol: muški Abderrahim Al-Kani ključan je član milicije Kaniyat i brat vođe milicije Kaniyat Mohammeda Khalife Al-Khanija (preminuo u srpnju 2021.). Milicija Kaniyat imala je kontrolu nad libijskim gradom Tarhuna od 2015. do lipnja 2020. Abderrahim Al-Kani je zadužen za unutarnju sigurnost za miliciju Kaniyat. U tom svojstvu odgovoran je za teške povrede ljudskih prava u Libiji, posebice izvansudska pogubljenja i prisilne nestanke osoba u Tarhuni u razdoblju od 2015. do lipnja 2020. 22.3.2021. Abderrahim Al-Kani i milicija Kaniyat početkom lipnja 2020. pobjegli su iz Tarhune u istočnu Libiju. Otad je u Tarhuni otkriveno više masovnih grobnica za koje je odgovornost pripisana miliciji Kaniyat. 16. Dimitriy (Dimitry, Dmitri, Dmitry) Valerievich UTKIN Дмитрий Валерьевич Уткин (ruski način pisanja) Položaj(-i): osnivač i zapovjednik grupe Wagner Čin: potpukovnik (rezerva) Pozivna oznaka: Vagner, Wagner, Deveti Identifikacijska oznaka grupe Wagner: M-0209 Datum rođenja: 1.6.1970. ili 11.6.1970. Mjesto rođenja: Asbest, Sverdlovsk Oblast, Ruski SFSR (sada Ruska Federacija) Državljanstvo: rusko Adresa: Pskov, Ruska Federacija Spol: muški Dimitriy Utkin, bivši časnik ruske vojne obavještajne službe (GRU), osnivač je grupe Wagner i odgovoran za koordinaciju i planiranje operacija za upućivanje plaćenika grupe Wagner u razne zemlje. S obzirom na svoj položaj zapovjednika grupe Wagner, odgovoran je za teške povrede ljudskih prava koje je počinila ta grupa, a koje uključuju mučenje te izvansudska, prijeka ili proizvoljna pogubljenja i ubojstva. To uključuje mučenje do smrti sirijskog dezertera koje su izvršili četiri člana grupe Wagner u lipnju 2017. u pokrajini Homs u Siriji. Prema navođenju bivšeg člana grupe Wagner, Dimitriy Utkin osobno je naredio mučenje do smrti dezertera, kao i snimanje tog djela. 13.12.2021.”